CELEX: 32018R1587
Language: hu
Date: 2018-10-22 00:00:00
Title: A Bizottság (EU) 2018/1587 végrehajtási rendelete (2018. október 22.) a 96/23/EK tanácsi irányelv I. melléklete B. csoportja 3. pontjának c) alpontjában felsorolt maradékanyagok európai referencialaboratóriumaként kijelölt Istituto Superiore di Sanità (Róma, Olaszország) kijelölésének visszavonásáról (EGT-vonatkozású szöveg.)

23.10.2018   
               
               
                  HU
               
               
                  Az Európai Unió Hivatalos Lapja
               
               
                  L 264/20
               
            
         A BIZOTTSÁG (EU) 2018/1587 VÉGREHAJTÁSI RENDELETE
         (2018. október 22.)
         a 96/23/EK tanácsi irányelv I. melléklete B. csoportja 3. pontjának c) alpontjában felsorolt maradékanyagok európai referencialaboratóriumaként kijelölt Istituto Superiore di Sanità (Róma, Olaszország) kijelölésének visszavonásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (1) és különösen annak 93. cikke (1) bekezdésére,
         mivel:
         
                     (1)
                  
                  
                     A 882/2004/EK európai parlamenti és tanácsi rendelet (2) VII. melléklete I. része 12. pontjának d) alpontja szerint a római székhelyű Istituto Superiore di Sanità a 96/23/EK tanácsi irányelv (3) I. melléklete B. csoportja 3. pontjának c) alpontjában felsorolt maradékanyagok tekintetében kijelölt európai uniós referencialaboratórium (a továbbiakban: uniós referencialaboratórium).
                  
               
                     (2)
                  
                  
                     Az (EU) 2017/625 rendelet hatályon kívül helyezi a 882/2004/EK rendeletet, és új szabályokat állapít meg a hatósági ellenőrzések, így az uniós referencialaboratóriumok létrehozására irányuló határozat és e laboratóriumok kijelölése vonatkozásában is. Az (EU) 2017/625 rendelet 92. cikkének (3) bekezdése előírja, hogy a Bizottságnak rendszeresen felül kell vizsgálnia az uniós referencialaboratóriumok megbízatását és működését.
                  
               
                     (3)
                  
                  
                     mivel a Bizottság indokoltnak tartotta a növényi és állati eredetű élelmiszerekben előforduló kémiai elemekre és nitrogénvegyületekre vonatkozó uniós referencialaboratóriumi tevékenységek összevonását, az (EU) 2018/192 bizottsági rendelettel (4) a Dániai Műszaki Egyetemnek a dániai Koppenhágában székhellyel rendelkező Nemzeti Élelmiszerügyi Intézetét jelölték ki a takarmányokban és élelmiszerekben előforduló fémeket és nitrogénvegyületeket vizsgáló uniós referencialaboratóriumként. Mivel ezen uniós referencialaboratórium tevékenységei részben megegyeznek a 96/23/EK irányelv I. melléklete B. csoportja 3. pontjának c) alpontjában felsorolt maradékanyagokkal foglalkozó uniós referencialaboratórium tevékenységeivel, jelenleg két uniós referencialaboratórium felelős az állati eredetű élelmiszerekben található kémiai elemek elemzéséért. Ezért a 96/23/EK irányelv I. melléklete B. csoportja 3. pontjának c) alpontjában felsorolt maradékanyagok európai referencialaboratóriumaként kijelölt, római székhelyű Istituto Superiore di Sanità kijelölését vissza kell vonni. A 882/2004/EK rendelet VII. mellékletének I. részét ezért ennek megfelelően módosítani kell.
                  
               
                     (4)
                  
                  
                     mivel a római székhelyű Istituto Superiore di Sanità 2018. január 1. és 2018. december 31. közötti időszakra vonatkozó munkaprogramját a Bizottság jóváhagyta, és e tevékenységekre támogatást ítélt oda, ezt a rendeletet e tevékenységi időszak végét követően kell alkalmazni.
                  
               
                     (5)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 96/23/EK tanácsi irányelv I. melléklete B. csoportja 3. pontjának c) alpontjában felsorolt maradékanyagok európai referencialaboratóriumaként kijelölt, római székhelyű Istituto Superiore di Sanità kijelölését visszavonják.
            A 882/2004/EK rendelet VII. melléklete I. része 12. pontjának d) alpontját el kell hagyni.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 22-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 95., 2017.4.7., 1. o.
         
         
            (2)  Az Európai Parlament és a Tanács 882/2004/EK rendelete (2004. április 29.) a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről (HL L 165., 2004.4.30., 1. o.).
         
            (3)  A Tanács 96/23/EK irányelve (1996. április 29.) egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről, valamint a 85/358/EGK és 86/469/EGK irányelvek, továbbá a 89/187/EGK és 91/664/EGK határozatok hatályon kívül helyezéséről (HL L 125., 1996.5.23., 10. o.).
         
            (4)  A Bizottság (EU) 2018/192 rendelete (2018. február 8.) a 882/2004/EK európai parlamenti és tanácsi rendelet VII. mellékletének a takarmányokban és az élelmiszerekben előforduló szennyező anyagokat vizsgáló uniós referencialaboratóriumok kijelölése tekintetében történő módosításáról (HL L 36., 2018.2.9., 15. o.).